വെങ്കയ്യ നായിഡുവിന്െറ അരുണാചല് സന്ദര്ശനം: എതിര്ത്ത് ചൈന എതിര്പ്പ് തള്ളി ഇന്ത്യ ബെയ്ജിങ്: കിഴക്കന് ലഡാക്കില് ഇരു രാജ്യങ്ങള്ക്കുമിടയില് സംഘര്ഷം കനത്തിരിക്കെ, ഇന്ത്യന് ഉപരാഷ്ട്രപതി വെങ്കയ്യ നായിഡുവിെന്റ അരുണാചല് പ്രദേശ് സന്ദര്ശനത്തെ വിമര്ശിച്ച് ചൈന. അതിര്ത്തി പ്രശ്നങ്ങള് തുടരുന്ന സാഹചര്യത്തില് കൂടുതല് സങ്കീര്ണതയുണ്ടാക്കുന്ന നടപടികളില്നിന്ന് ഇന്ത്യ പിന്മാറണമെന്ന് ചൈനീസ് വിദേശകാര്യ മന്ത്രാലയ വക്താവ് ഴാവോ ലിജിയാങ് വാര്ത്തക്കുറിപ്പില് ആവശ്യപ്പെട്ടു. ഇൗ മാസം ഒമ്ബതിനാണ് വെങ്കയ്യ നായിഡു അരുണാചല് സന്ദര്ശനത്തിനെത്തിയത്. നിയമസഭ പ്രത്യേക സമ്മേളനത്തെ അദ്ദേഹം അഭിസംബോധന ചെയ്തിരുന്നു. അരുണാചല് പ്രദേശ് തെക്കന് തിബത്തിെന്റ ഭാഗമാണെന്നാണ് ചൈനയുടെ വാദം. അതേസമയം, ചൈനയുടെ പരാമര്ശത്തോട് ശക്തമായി പ്രതികരിച്ച് ഇന്ത്യയും രംഗത്തെത്തി. അരുണാചല് പ്രദേശ് ഇന്ത്യയുടെ അവിഭാജ്യ ഘടകമാണ്. ഇന്ത്യയിലെ സംസ്ഥാനം രാജ്യത്തെ ഒരു നേതാവ് സന്ദര്ശിക്കേണ്ടെന്ന് പറയുന്നത് യുക്തിക്ക് നിരക്കുന്നതല്ലെന്ന് ഇന്ത്യന് വിദേശകാര്യ മന്ത്രാലയ വക്താവ് അരിന്ദം ബാഗ്ചി പറഞ്ഞു. ചൈനയുടെ ഒൗദ്യോഗിക വക്താവിെന്റ പരാമര്ശങ്ങള് ഞങ്ങളുടെ ശ്രദ്ധയില്പെട്ടിട്ടുണ്ട്. അതില് ചിലത് ഞങ്ങള് തള്ളിക്കളയുന്നു.അരുണാചല് ഇന്ത്യയുടെ അവിഭാജ്യ ഘടകമാണ് അരിന്ദം പറഞ്ഞു. ഒന്നര വര്ഷമായി കിഴക്കന് ലഡാക്കില് ഇരുരാജ്യങ്ങള്ക്കുമിടയില് തര്ക്കങ്ങള് നിലനില്ക്കുന്നതിനിടെയാണ് പുതിയ വാക്യുദ്ധം. സംഘര്ഷങ്ങളില് അയവ് വരുത്തുന്നതിനായി 13ാമത് ഇന്ത്യചൈന സൈനിക തല ചര്ച്ച പരാജയപ്പെട്ടതിനു തൊട്ടുപിന്നാലെയാണ് പുതിയ വാക്കുതര്ക്കവും.